Diari Oficial de la Generalitat Valenciana


Sumari del DOGV 5869, del 14-10-2008 (2008/11099)

ORDE de 7 d'octubre de 2008, de la Conselleria de Benestar Social, per la que s'amplien els terminis de justificació de les ajudes establits en l'Orde de 8 d'abril de 2008, de la Conselleria de Benestar Social, per la que es convoca concurs públic per a la concessió d'ajudes a associacions juvenils, entitats prestadores de servicis a la joventut i seccions juvenils dels partits polítics i de les organitzacions sindicals, amb àmbit d'actuació en la Comunitat Valenciana, per a l'any 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5869

Data del DOGV
:   14-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11618


Data del document
:   07-10-2008

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Institut Valencià de la Joventut Generalitat Jove
    * associació
    * jove
    * sindicat
    * suport econòmic
    * ajuda pública

ORDE de 7 d'octubre de 2008, de la Conselleria de Benestar Social, per la que s'amplien els terminis de justificació de les ajudes establits en l'Orde de 8 d'abril de 2008, de la Conselleria de Benestar Social, per la que es convoca concurs públic per a la concessió d'ajudes a associacions juvenils, entitats prestadores de servicis a la joventut i seccions juvenils dels partits polítics i de les organitzacions sindicals, amb àmbit d'actuació en la Comunitat Valenciana, per a l'any 2008. [2008/11381]  
Per orde de 8 d'abril de 2008, de la Conselleria de Benestar Social, es va convocar concurs públic per a la concessió d'ajudes a associacions juvenils, entitats prestadores de servicis a la joventut i seccions juvenils dels partits polítics i de les organitzacions sindicals, amb àmbit d'actuació en la Comunitat Valenciana, per a l'any 2008.  
La base octava de la convocatòria establix el 16 d'octubre com a data límit perquè els beneficiaris aporten la documentació justificativa de la totalitat de la subvenció concedida o, almenys, d'un percentatge que possibilite el lliurament del cent per cent de l'ajuda. En este últim supòsit, es fixa el 18 de novembre de 2008 com a data límit, per a aportar la resta de la documentació justificativa.  
Tenint en compte que el procediment de concessió de les ajudes ha sigut resolt per Resolució del conseller de Benestar Social de 17 de setembre de 2008 i sent que el termini de justificació del primer lliurament venç el pròxim 16 d'octubre, amb la finalitat que els beneficiaris de les ajudes disposen de temps material suficient per a poder reunir la documentació justificativa que acredita la realització de les actuacions que dóna dret al lliurament de les subvencions; es considera aconsellable ampliar els terminis de justificació, en la mesura que no es perjudiquen drets de tercers, al no existir en esta fase de la tramitació, concurrència competitiva.  
Per això, i fent ús de les competències que em conferixen l'article 28 de la Llei 5/1983, de 30 de desembre, del Consell, i l'article 47.11 del text refós de la Llei d'Hisenda Pública de la Generalitat Valenciana,  
ORDENE  
Article Primer. Termini de justificació de les ajudes  
Ampliar els terminis de justificació de les ajudes concedides previstos en l'apartat 1 de la base octava de l'Orde de 8 d'abril de 2008, de la Conselleria de Benestar Social, en els termes següents:  
Els beneficiaris de les ajudes hauran de presentar fins al 30 d'octubre de 2008, la documentació justificativa de la totalitat de la subvenció concedida o, almenys, d'un percentatge que possibilite el lliurament del cent per cent de l'ajuda. En este últim supòsit, s'amplia fins al 28 de novembre de 2008 el termini per a aportar la resta de la documentació que es relaciona en la base octava de la convocatòria.  
Article Segon. Notificació  
Notificar la present ampliació de terminis als interessats, sense perjuí de la seua publicació en el Diari Oficial de la Comunitat Valenciana.  
DISPOSICIONS FINALS  
Primera. Entrada en vigor  
La present Orde entrarà en vigor el mateix dia que es publique en el Diari Oficial de la Comunitat Valenciana.  
Segona. Recursos  
Contra la present convocatòria, que posa fi a la via administrativa, es podrà interposar potestativament recurs de reposició davant del mateix òrgan que l'ha dictat, en el termini d'un mes comptat des de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciós Administrativa, sense perjuí que puguen interposar qualsevol altre que estimen procedent.  
València, 7 d'octubre de 2008  
El conseller de Benestar Social i vicepresident tercer del Consell,  
JUAN GABRIEL COTINO FERRER